title: Odluka Vijeća (ZVSP) 2020/1999 od 7. prosinca 2020. o mjerama ograničavanja zbog teških kršenja i povreda ljudskih prava

text:
                  7.12.2020

                  HR

                  Službeni list Europske unije

                  LI 410/13

         ODLUKA VIJEĆA (ZVSP) 2020/1999
         od 7. prosinca 2020.
         o mjerama ograničavanja zbog teških kršenja i povreda ljudskih prava
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Unija se temelji na vrijednostima poštovanja ljudskog dostojanstva, slobode, demokracije, jednakosti, vladavine prava i poštovanja ljudskih prava te se zalaže za zaštitu tih vrijednosti, koje imaju ključnu ulogu u osiguravanju mira i održive sigurnosti, kao temeljâ njezina vanjskog djelovanja.

                     (2)

                     Ljudska su prava univerzalna, nedjeljiva, međuovisna i međusobno povezana. Države imaju primarnu odgovornost za poštovanje, zaštitu i ostvarivanje ljudskih prava, uključujući osiguravanje usklađenosti s međunarodnim pravom o ljudskim pravima. Kršenja i povrede ljudskih prava u cijelom svijetu i dalje izazivaju veliku zabrinutost, među ostalim i zbog znatne uključenosti nedržavnih aktera u povrede ljudskih prava na globalnoj razini, kao i zbog težine mnogih takvih radnji. Takvim se radnjama krše načela i ugrožavaju ciljevi vanjskog djelovanja Unije kako su utvrđeni u članku 21. stavcima 1. i 2. Ugovora o Europskoj uniji (UEU).

                     (3)

                     Vijeće je 9. prosinca 2019. pozdravilo pripremnog rada, koji je pokrenuo Visoki predstavnik Unije za vanjske poslove i sigurnosnu politiku („Visoki predstavnik”), za uspostavu općeg režima Unije za mjere ograničavanja zbog teških kršenja i povreda ljudskih prava.

                     (4)

                     Ovom se Odlukom uspostavlja okvir za ciljane mjere ograničavanja radi suočavanja s teškim kršenjima i povredama ljudskih prava u cijelom svijetu. U tom pogledu Vijeće naglašava važnost međunarodnog prava o ljudskim pravima i interakcije između međunarodnog prava o ljudskim pravima i međunarodnog humanitarnog prava pri razmatranju primjene ciljanih mjera ograničavanja na temelju ove Odluke. Ova Odluka ne utječe na primjenu postojećih ili budućih odluka Vijeća u okviru zajedničke vanjske i sigurnosne politike, kojima se uvode mjere ograničavanja s obzirom na situaciju u određenim trećim zemljama i koje se odnose na kršenja ili povrede ljudskih prava.

                     (5)

                     Takvim ciljanim mjerama ograničavanja nastojat će se ostvariti ciljevi zajedničke vanjske i sigurnosne politike utvrđeni u članku 21. UEU-a te će one doprinositi djelovanjima Unije radi pružanja podrške demokraciji, vladavini prava, ljudskim pravima i načelima međunarodnog prava te njihova učvršćivanja u skladu s člankom 21. stavkom 2. točkom (b) UEU-a. Primjena takvih ciljanih mjera ograničavanja bit će u skladu su s cjelokupnom strategijom Unije u tom području te će se njome povećati kapacitet Unije za promicanje poštovanja ljudskih prava.

                     (6)

                     Radi provedbe određenih mjera potrebno je daljnje djelovanje Unije,

               DONIJELO JE OVU ODLUKU:

            Članak 1.

               1.   Ovom se Odlukom uspostavlja okvir za ciljane mjere ograničavanja radi suočavanja s teškim kršenjima i povredama ljudskih prava u cijelom svijetu. Ona se primjenjuje se na:

                           (a)

                           genocid;

                           (b)

                           zločine protiv čovječnosti;

                           (c)

                           sljedeća teška kršenja ili povrede ljudskih prava:

                                       i.

                                       mučenje i drugo okrutno, neljudsko ili ponižavajuće postupanje ili kažnjavanje,

                                       ii.

                                       ropstvo,

                                       iii.

                                       izvansudska, prijeka ili proizvoljna pogubljenja i ubojstva,

                                       iv.

                                       prisilni nestanak osoba,

                                       v.

                                       proizvoljna uhićenja ili zadržavanja;

                           (d)

                           druga kršenja ili povrede ljudskih prava ako su ta kršenja ili te povrede rašireni, sustavni ili na drugi način izazivaju ozbiljnu zabrinutost s obzirom na ciljeve zajedničke vanjske i sigurnosne politike utvrđenih u članku 21. UEU-a, uključujući, ali ne ograničavajući se na sljedeće:

                                       i.

                                       trgovanje ljudima kao i povrede ljudskih prava koje su počinili krijumčari migranata, kako su navedene u ovom članku,

                                       ii.

                                       seksualno i rodno uvjetovano nasilje,

                                       iii.

                                       kršenja ili povrede slobode mirnog okupljanja i slobode udruživanja,

                                       iv.

                                       kršenja ili povrede slobode mišljenja i izražavanja,

                                       v.

                                       kršenja ili povrede slobode vjeroispovijedi ili uvjerenja.

               2.   Za potrebu primjene stavka 1. trebalo bi uzeti u obzir međunarodno običajno pravo i široko prihvaćene instrumente međunarodnog prava, kao što su:

                           (a)

                           Međunarodni pakt o građanskim i političkim pravima;

                           (b)

                           Međunarodni pakt o gospodarskim, socijalnim i kulturnim pravima;

                           (c)

                           Konvencija o sprječavanju i kažnjavanju zločina genocida;

                           (d)

                           Konvencija protiv mučenja i drugih okrutnih, neljudskih ili ponižavajućih postupaka ili kažnjavanja;

                           (e)

                           Međunarodna konvencija o ukidanju svih oblika rasne diskriminacije;

                           (f)

                           Konvencija o ukidanju svih oblika diskriminacije žena;

                           (g)

                           Konvencija o pravima djeteta;

                           (h)

                           Međunarodna konvencija o zaštiti svih osoba od prisilnog nestanka;

                           (i)

                           Konvencija o pravima osoba s invaliditetom;

                           (j)

                           Protokol za sprečavanje, suzbijanje i kažnjavanje trgovanja ljudima, posebice ženama i djecom, kojim se dopunjuje Konvencija Ujedinjenih naroda protiv transnacionalnog organiziranog kriminaliteta;

                           (k)

                           Rimski statut Međunarodnog kaznenog suda;

                           (l)

                           Europska konvencija za zaštitu ljudskih prava i temeljnih sloboda.

               3.   Za potrebe ove Odluke fizičke ili pravne osobe, subjekti ili tijela mogu uključivati:

                           (a)

                           državne aktere;

                           (b)

                           druge aktere koji imaju stvarnu kontrolu ili ovlast nad nekim područjem;

                           (c)

                           druge nedržavne aktere.

               4.   Prilikom uspostavljanja ili izmjene popisa navedenog u Prilogu s obzirom na druge nedržavne aktere iz stavka 3. točke (c) Vijeće posebno uzima u obzir sljedeće specifične elemente:

                           (a)

                           ciljeve zajedničke vanjske i sigurnosne politike kako su utvrđeni u članku 21. UEU-a; i

                           (b)

                           težinu i/ili učinak povreda.

            Članak 2.

               1.   Države članice poduzimaju mjere koje su potrebne kako bi spriječile ulazak na svoje državno područje ili prelazak preko njega:

                           (a)

                           fizičkih osoba odgovornih za radnje utvrđene u članku 1. stavku 1.;

                           (b)

                           fizičkih osoba koje pružaju financijsku, tehničku ili materijalnu potporu ili na drugi način sudjeluju u radnjama utvrđenima u članku 1. stavku 1., među ostalim planiranjem, usmjeravanjem, naručivanjem, pomaganjem, pripremom, olakšavanjem ili poticanjem takvih radnji;

                           (c)

                           fizičkih osoba povezanih s osobama navedenima u točkama (a) i (b),

                     navedenih u Prilogu.

               2.   Stavkom 1. državu članicu ne obvezuje se da vlastitim državljanima uskrati ulazak na svoje državno područje.

               3.   Stavkom 1. ne dovode se u pitanje slučajevi u kojima za državu članicu postoji obveza na temelju međunarodnog prava, i to:

                           (a)

                           kao zemlje domaćina međunarodne međuvladine organizacije;

                           (b)

                           kao zemlje domaćina međunarodne konferencije koju su sazvali Ujedinjeni narodi ili koja je sazvana pod njihovim pokroviteljstvom;

                           (c)

                           na temelju multilateralnog sporazuma kojim se dodjeljuju povlastice i imuniteti; ili

                           (d)

                           na temelju Sporazuma o mirenju iz 1929. (Lateranski ugovor) koji su sklopile Sveta Stolica (Država Vatikanskoga Grada) i Italija.

               4.   Smatra se da se stavak 3. primjenjuje i u slučajevima kada je neka država članica zemlja domaćin Organizacije za europsku sigurnost i suradnju (OESS).

               5.   Vijeće se obavješćuje o svim slučajevima u kojima država članica odobri izuzeće na temelju stavka 3. ili stavka 4.

               6.   Države članice mogu dodijeliti izuzeća od mjera uvedenih na temelju stavka 1. ako je putovanje opravdano zbog hitne humanitarne potrebe ili zbog prisustvovanja međuvladinim sastancima ili sastancima koje promiče Unija ili kojima je Unija domaćin, ili kojima je domaćin država članica koja predsjeda OESS-om, a na kojima se vodi politički dijalog kojim se izravno promiču politički ciljevi mjera ograničavanja, među ostalim i prestanak teških kršenja i povreda ljudskih prava te unapređivanje ljudskih prava.

               7.   Države članice mogu dodijeliti i izuzeća od mjera uvedenih na temelju stavka 1. ako je ulazak ili prelazak potreban zbog provedbe sudskog postupka.

               8.   Država članica koja želi dodijeliti izuzeća iz stavka 6. ili stavka 7. o tome u pisanom obliku obavješćuje Vijeće. Izuzeće se smatra odobrenim osim ako jedan ili više članova Vijeća uloži prigovor u pisanom obliku u roku od dva radna dana od primitka obavijesti o predloženom izuzeću. Ako jedan ili više članova Vijeća uloži prigovor, Vijeće kvalificiranom većinom može odlučiti dodijeliti predloženo izuzeće.

               9.   Kada država članica na temelju stavka 3., stavka 4., stavka 6., stavka 7. ili stavka 8. odobri ulazak na svoje državno područje ili prelazak preko njega osobama navedenima u Prilogu, odobrenje je strogo ograničeno na svrhu za koju je dodijeljeno i na osobe na koje se izravno odnosi.

            Članak 3.

               1.   Zamrzavaju se sva financijska sredstva i svi gospodarski resursi u posjedu, u vlasništvu, na raspolaganju ili pod kontrolom:

                           (a)

                           fizičkih ili pravnih osoba, subjekata ili tijela koji su odgovorni za radnje utvrđene u članku 1. stavku 1.;

                           (b)

                           fizičkih ili pravnih osoba, subjekata ili tijela koji pružaju financijsku, tehničku ili materijalnu potporu radnjama utvrđenima u članku 1. stavku 1. ili na drugi način sudjeluju u takvim radnjama, među ostalim planiranjem, usmjeravanjem, naručivanjem, pomaganjem, pripremom, olakšavanjem ili poticanjem takvih radnji;

                           (c)

                           fizičkih ili pravnih osoba, subjekata ili tijela povezanih s fizičkim ili pravnim osobama, subjektima ili tijelima navedenima u točkama (a) i (b),

                     navedenih u Prilogu.

               2.   Ni financijska sredstva ni gospodarski resursi ne smiju se izravno ni neizravno staviti na raspolaganje fizičkim ili pravnim osobama, subjektima ili tijelima navedenima u Prilogu niti u njihovu korist.

               3.   Odstupajući od stavaka 1. i 2., nadležna tijela država članica mogu odobriti oslobađanje određenih zamrznutih financijskih sredstava ili gospodarskih resursa ili stavljanje na raspolaganje određenih financijskih sredstava ili gospodarskih resursa pod uvjetima koje smatraju primjerenima, nakon što su utvrdila da su ta financijska sredstva ili ti gospodarski resursi:

                           (a)

                           potrebni za zadovoljenje osnovnih potreba fizičkih ili pravnih osoba, subjekata ili tijela navedenih u Prilogu i uzdržavanih članova obitelji tih fizičkih osoba, uključujući plaćanja za hranu, stanarinu ili otplatu hipoteke, lijekove i liječenje, poreze, premije osiguranja i komunalne naknade;

                           (b)

                           namijenjeni isključivo za plaćanje opravdanih honorara ili naknadu nastalih troškova povezanih s pružanjem pravnih usluga;

                           (c)

                           namijenjeni isključivo za plaćanje pristojbi ili naknada za usluge redovitog čuvanja zamrznutih financijskih sredstva ili gospodarskih resursa ili upravljanja njima;

                           (d)

                           potrebni za izvanredne troškove, pod uvjetom da je relevantno nadležno tijelo najmanje dva tjedna prije dodjele odobrenja obavijestilo nadležna tijela ostalih država članica i Komisiju o razlozima zbog kojih smatra da bi trebalo dodijeliti specifično odobrenje; ili

                           (e)

                           namijenjeni za uplatu na račun ili za isplatu s računa diplomatske ili konzularne misije ili međunarodne organizacije koja uživa imunitet u skladu s međunarodnim pravom, pod uvjetom da su ta plaćanja namijenjena za službene potrebe diplomatske ili konzularne misije ili međunarodne organizacije.

                     Dotična država članica obavješćuje ostale države članice i Komisiju o svakom odobrenju dodijeljenom na temelju ovog stavka.

               4.   Odstupajući od stavka 1., nadležna tijela država članica mogu odobriti oslobađanje određenih zamrznutih financijskih sredstava ili gospodarskih resursa ako su ispunjeni sljedeći uvjeti:

                           (a)

                           financijska sredstva ili gospodarski resursi predmet su arbitražne odluke donesene prije datuma na koji su fizička ili pravna osoba, subjekt ili tijelo iz stavka 1. uvršteni na popis iz Priloga, ili su predmet sudske ili upravne odluke donesene u Uniji, ili sudske odluke izvršive u dotičnoj državi članici, prije ili nakon tog datuma;

                           (b)

                           financijska sredstva ili gospodarski resursi upotrebljavat će se isključivo za namirenje potraživanja koja su osigurana takvom odlukom ili priznata kao valjana u takvoj odluci, unutar granica određenih primjenjivim zakonima i propisima kojima se uređuju prava osoba koje imaju takva potraživanja;

                           (c)

                           odluka nije u korist fizičke ili pravne osobe, subjekta ili tijela uvrštenih na popis iz Priloga; i

                           (d)

                           priznavanje odluke nije protivno javnom poretku dotične države članice.

                     Dotična država članica obavješćuje ostale države članice i Komisiju o svakom odobrenju dodijeljenom na temelju ovog stavka.

               5.   Stavkom 1. ne sprečava se fizičku ili pravnu osobu, subjekt ili tijelo uvrštene na popis iz Priloga da izvrše plaćanja dospjela na temelju ugovora ili sporazuma koji su sklopljeni, ili obveze koja je nastala, prije datuma na koji su ta fizička ili pravna osoba, taj subjekt ili to tijelo uvršteni na navedeni popis, pod uvjetom da je dotična država članica utvrdila da plaćanje ne primaju, izravno ili neizravno, fizička ili pravna osoba, subjekt ili tijelo iz stavka 1.

               6.   Stavak 2. ne primjenjuje se na priljev na zamrznute račune:

                           (a)

                           kamata ili drugih prihoda po tim računima;

                           (b)

                           plaćanja dospjelih na temelju ugovora, sporazuma ili obveza sklopljenih odnosno nastalih prije datuma od kojeg ti računi podliježu mjerama predviđenima u stavcima 1. i 2.; ili

                           (c)

                           plaćanja dospjelih na temelju sudskih, upravnih ili arbitražnih odluka donesenih u Uniji ili izvršivih u dotičnoj državi članici, pod uvjetom da takve kamate, drugi prihodi i plaćanja i dalje podliježu mjerama predviđenima u stavku 1.

            Članak 4.

               1.   Odstupajući od članka 3. stavaka 1. i 2., nadležna tijela u državama članicama mogu odobriti oslobađanje određenih zamrznutih financijskih sredstava ili gospodarskih resursa ili stavljanje na raspolaganje određenih financijskih sredstava ili gospodarskih resursa pod uvjetima koje smatraju primjerenima, nakon što su utvrdila da je pružanje tih financijskih sredstva ili gospodarskih resursa potrebno u humanitarne svrhe, kao što su isporuka ili olakšavanje isporuke pomoći koja uključuje lijekove, hranu ili prijevoz humanitarnih radnika i s tim povezane pomoći ili za evakuacije.

               2.   Dotična država članica obavješćuje ostale države članice i Komisiju o svakom odobrenju dodijeljenom na temelju ovog članka u roku od četiri tjedna od dodjele odobrenja.

            Članak 5.

               1.   Vijeće, odlučujući jednoglasno na prijedlog države članice ili Visokog predstavnika, uspostavlja i mijenja popis naveden u Prilogu.

               2.   Vijeće odluke iz stavka 1., uključujući razloge za uvrštavanje na popis, priopćuje dotičnoj fizičkoj ili pravnoj osobi, dotičnom subjektu ili dotičnom tijelu izravno, ako je adresa poznata, ili objavom obavijesti, te toj fizičkoj ili pravnoj osobi, tom subjektu ili tom tijelu pruža mogućnost očitovanja.

               3.   Ako se podnesu očitovanja ili predlože važni novi dokazi, Vijeće preispituje odluke iz stavka 1. i o tome na odgovarajući način obavješćuje dotičnu fizičku ili pravnu osobu, dotični subjekt ili dotično tijelo.

            Članak 6.

               1.   U Prilogu se navode razlozi za uvrštenje na popis fizičkih ili pravnih osoba, subjekata ili tijela iz članaka 2. i 3.

               2.   Prilog sadržava podatke potrebne za utvrđivanje identiteta dotičnih fizičkih ili pravnih osoba, subjekata ili tijela, ako su takvi podaci dostupni. Kada je riječ o fizičkim osobama, takvi podaci mogu uključivati: imena i pseudonime, datum i mjesto rođenja, nacionalnost, broj putovnice i broj osobne iskaznice, rod, adresu, ako je poznata, te funkciju ili zanimanje. Kada je riječ o pravnim osobama, subjektima ili tijelima, takvi podaci mogu uključivati: nazive, mjesto i datum upisa u registar, broj upisa u registar i mjesto poslovanja.

            Članak 7.

               1.   Vijeće i Visoki predstavnik obrađuju osobne podatke kako bi obavili svoje zadaće na temelju ove Odluke, osobito:

                           (a)

                           u pogledu Vijeća, prilikom izrade izmjena Priloga i provedbe izmjena Priloga;

                           (b)

                           u pogledu Visokog predstavnika, prilikom izrade izmjena Priloga.

               2.   Vijeće i Visoki predstavnik mogu, kada je to primjenjivo, obrađivati relevantne podatke u vezi s kaznenim djelima koja su počinile fizičke osobe uvrštene na popis, osuđujućim presudama u kaznenim stvarima ili sigurnosnim mjerama koje se odnose na te osobe samo u onoj mjeri u kojoj je takva obrada potrebna za izradu Priloga.

               3.   Za potrebe ove Odluke Vijeće i Visoki predstavnik određuju se „voditeljem obrade” u smislu članka 3. točke 8. Uredbe (EU) 2018/1725 Europskog parlamenta i Vijeća (1) kako bi se osiguralo da dotične fizičke osobe mogu ostvarivati svoja prava na temelju Uredbe (EU) 2018/1725.

            Članak 8.
            Ne udovoljava se nijednom zahtjevu u vezi s bilo kojim ugovorom ili transakcijom na čije su izvršenje izravno ili neizravno, u cijelosti ili djelomično, utjecale mjere uvedene na temelju ove Odluke, uključujući zahtjeve za odštetu ili sve ostale zahtjeve te vrste, primjerice zahtjev za naknadu štete ili zahtjev na temelju jamstva, posebno zahtjev za produljenje ili plaćanje obveznice, jamstva ili odštete, osobito financijskog jamstva ili financijske odštete, u bilo kojem obliku, ako ga podnesu:

                        (a)

                        fizičke ili pravne osobe, subjekti ili tijela navedeni u Prilogu;

                        (b)

                        bilo koje fizičke ili pravne osobe, subjekti ili tijela koji djeluju putem jedne od fizičkih ili pravnih osoba, subjekata ili tijela iz točke (a) ili za njihov račun.

            Članak 9.
            Kako bi učinak mjera utvrđenih u ovoj Odluci bio što veći, Unija potiče treće države da donesu mjere ograničavanja slične onima koje su predviđene u ovoj Odluci.

            Članak 10.
            Ova Odluka primjenjuje se do 8. prosinca 2023. i stalno se preispituje. Mjere utvrđene u člancima 2. i 3. primjenjuju se u pogledu fizičkih ili pravnih osoba, subjekata i tijela navedenih u Prilogu do 8. prosinca 2021.

            Članak 11.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 7. prosinca 2020.

                  Za Vijeće

                  Predsjednik

               J. BORRELL FONTELLES

            (1)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

            PRILOG
            Popis fizičkih i pravnih osoba, subjekata i tijela iz članaka 2. i 3.

                        A

                        Fizičke osobe

                        B

                        Pravne osobe, subjekti i tijela


Odluka Komisije od 23/09/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9560 - GRÄNGES / IMPEXMETAL) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 02/12/2020 u kojoj se određuje koncentracija kompatibilna sa zajedničkim tržištem (Predmet br. COMP/M.10007 - TELEFONICA / BANCO BILBAO VIZCAYA ARGENTARIA / MOVISTAR MONEY COLOMBIA JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na španjolskom jeziku)


Odluka Komisije od 03/12/2020 u kojoj se određuje koncentracija kompatibilna sa zajedničkim tržištem (Predmet br. COMP/M.10022 - PREMIER OIL / CHRYSAOR HOLDINGS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 04/12/2020 u kojoj se određuje koncentracija kompatibilna sa zajedničkim tržištem (Predmet br. COMP/M.10033 - PLATINUM COMPASS / OTPP / EDPL) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 27/11/2020 u kojoj se određuje koncentracija kompatibilna sa zajedničkim tržištem (Predmet br. COMP/M.10013 - VESTAS / MHI VESTAS JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 04/12/2020 u kojoj se određuje koncentracija kompatibilna sa zajedničkim tržištem (Predmet br. COMP/M.10036 - TATA CONSULTANCY SERVICES NETHERLANDS / POSTBANK SYSTEMS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 26/10/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9963 - ILIAD / PLAY COMMUNICATIONS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 03/12/2020 u kojoj se određuje koncentracija kompatibilna sa zajedničkim tržištem (Predmet br. COMP/M.10025 - SKN / LOTHER GROUP / NORDTEAM JV ) în temeiul Regulamentului (EZ) nr. 139/2004 al Consiliului (Vjerodostojan je samo tekst na njemačkom jeziku)


Odluka Komisije od 11/11/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9835 - BERTELSMANN / SCHWEIZERISCHE POST / CINFONI) în temeiul Regulamentului (EZ) nr. 139/2004 al Consiliului (Vjerodostojan je samo tekst na njemačkom jeziku)


Odluka Komisije od 03/12/2020 u kojoj se određuje koncentracija kompatibilna sa zajedničkim tržištem (Predmet br. COMP/M.10056 - PSPIB / TISHMAN SPEYER / CARRÉ SAINT GERMAIN) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 24/11/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9989 - BB HOLDING INVESTMENT / DUFERDOFIN-NUCOR) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 01/12/2020 u kojoj se određuje koncentracija kompatibilna sa zajedničkim tržištem (Predmet br. COMP/M.10011 - ORIX / CAMBOURNE / ORIX INDIA WIND / GEH ASSETS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2019/1864 od 24. listopada 2019. o potpisivanju, u ime Unije, Sporazuma u obliku razmjene pisama između Europske unije i Švicarske Konfederacije u okviru pregovora na temelju članka XXVIII. GATT-a iz 1994. o izmjeni švicarskih koncesija WTO-a u pogledu začinjenog mesa

text:
                  8.11.2019

                  HR

                  Službeni list Europske unije

                  L 289/1

         ODLUKA VIJEĆA (EU) 2019/1864
         od 24. listopada 2019.
         o potpisivanju, u ime Unije, Sporazuma u obliku razmjene pisama između Europske unije i Švicarske Konfederacije u okviru pregovora na temelju članka XXVIII. GATT-a iz 1994. o izmjeni švicarskih koncesija WTO-a u pogledu začinjenog mesa
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Vijeće je 6. prosinca 2018. Komisiju ovlastilo za otvaranje pregovora na temelju članka XXVIII. Općeg sporazuma o carinama i trgovini (GATT) iz 1994. o odgovarajućoj naknadi slijedom odluke Švicarske da izmijeni carinske koncesije u rasporedu LIX – Švicarska – Lihtenštajn za meso, začinjeno, ali dalje nepripremljeno.

                     (2)

                     Pregovori su završeni te je Sporazum u obliku razmjene pisama između Europske unije i Švicarske Konfederacije u okviru pregovora na temelju članka XXVIII. GATT-a iz 1994. o izmjeni švicarskih koncesija WTO-a u pogledu začinjenog mesa (dalje u tekstu „Sporazum”) parafiran 17. srpnja 2019.

                     (3)

                     Ova se Odluka odnosi isključivo na trgovinsku politiku Unije i provedbu sporazuma nakon pregovora otvorenih na temelju članka XXVIII. GATT-a iz 1994., na što Unija ima pravo na temelju Sporazuma o Svjetskoj trgovinskoj organizaciji (WTO).

                     (4)

                     Sporazum bi stoga trebalo potpisati,

               DONIJELO JE OVU ODLUKU:

            Članak 1.
            Odobrava se potpisivanje, u ime Unije, Sporazuma u obliku razmjene pisama između Europske unije i Švicarske Konfederacije u u okviru pregovora na temelju članka XXVIII. GATT-a iz 1994. o izmjeni švicarskih koncesija WTO-a u pogledu začinjenog mesa, podložno sklapanju navedenog Sporazuma (1).

            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 24. listopada 2019.

                  Za Vijeće

                  Predsjednica

               A.-K. PEKONEN

            (1)  Tekst sporazuma objavit će se zajedno s odlukom o njegovu sklapanju.


                  24.1.2020

                  HR

                  Službeni list Europske unije

                  L 19/36

         ODLUKA KOMISIJE (EU) 2020/109
         оd 23. siječnja 2020.
         o izmjeni Priloga Monetarnom sporazumu između Europske unije i Države Vatikanskoga Grada
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Monetarni sporazum od 17. prosinca 2009. između Europske unije i Države Vatikanskoga Grada (1), a posebno njegov članak 8. stavak 3.,
         budući da:

                     (1)

                     U članku 8. stavku 1. Monetarnog sporazuma između Europske unije i Države Vatikanskoga Grada („Monetarni sporazum”) zahtijeva se da Država Vatikanskoga Grada provodi pravne akte i propise Unije o euronovčanicama i eurokovanicama, sprečavanju pranja novca, sprečavanju prijevara i krivotvorenja gotovine i bezgotovinskih sredstava plaćanja, medaljama i žetonima te statističkim izvještajnim zahtjevima. Ti akti i propisi navedeni su u Prilogu Monetarnom sporazumu.

                     (2)

                     Komisija bi trebala svake godine mijenjati Prilog Monetarnom sporazumu kako bi se uzeli u obzir novi mjerodavni pravni akti i propisi Unije te izmjene postojećih akata i propisa.

                     (3)

                     Dok određeni pravni akti i pravila Unije više nisu mjerodavni te bi ih stoga trebalo izbrisati iz Priloga, doneseni su određeni novi mjerodavni pravni akti i pravila Unije te određene izmjene postojećih pravnih akata koji se moraju dodati u Prilog.

                     (4)

                     Prilog Monetarnom sporazumu trebalo bi stoga na odgovarajući način izmijeniti,

               DONIJELA JE OVU ODLUKU:

            Članak 1.
            Prilog Monetarnom sporazumu između Europske unije i Države Vatikanskoga Grada zamjenjuje se tekstom iz Priloga ovoj Odluci.

            Članak 2.
            Ova Odluka stupa na snagu dvadesetog dana od dana objave u Službenom listu Europske unije.

            Sastavljeno u Bruxellesu 23. siječnja 2020.

                  Za Komisiju

                  Predsjednica

               Ursula VON DER LEYEN

            (1)  SL C 28, 4.2.2010., str. 13.

            PRILOG

                     „PRILOG

                                 Zakonske odredbe koje treba provesti

                                 Rok za provedbu

                                    Sprečavanje pranja novca

                                 1.

                                 Okvirna odluka Vijeća 2001/500/PUP od 26. lipnja 2001. o pranju novca, identifikaciji, praćenju, zamrzavanju, pljenidbi i oduzimanju imovine i imovinske koristi ostvarene kaznenim djelima (SL L 182, 5.7.2001., str. 1.)

                                 2.

                                 Direktiva 2014/42/EU Europskog parlamenta i Vijeća od 3. travnja 2014. o zamrzavanju i oduzimanju predmeta i imovinske koristi ostvarene kaznenim djelima u Europskoj uniji (SL L 127, 29.4.2014., str. 39.)

                                 31. prosinca 2016. (2)

                                 3.

                                 Uredba (EU) 2015/847 Europskog parlamenta i Vijeća od 20. svibnja 2015. o informacijama koje su priložene prijenosu novčanih sredstava i o stavljanju izvan snage Uredbe (EZ) br. 1781/2006(SL L 141, 5.6.2015., str. 1.)

                                 31. prosinca 2017. (3)

                                 4.

                                 Direktiva (EU) 2015/849 Europskog parlamenta i Vijeća od 20. svibnja 2015. o sprečavanju korištenja financijskog sustava u svrhu pranja novca ili financiranja terorizma, o izmjeni Uredbe (EU) br. 648/2012 Europskog parlamenta i Vijeća te o stavljanju izvan snage Direktive 2005/60/EZ Europskog parlamenta i Vijeća i Direktive Komisije 2006/70/EZ (SL L 141, 5.6.2015., str. 73.)

                                 31. prosinca 2017. (3)

                                 Izmijenjena:

                                 5.

                                 Direktivom (EU) 2018/843 Europskog parlamenta i Vijeća od 30. svibnja 2018. o izmjeni Direktive (EU) 2015/849 o sprečavanju korištenja financijskog sustava u svrhu pranja novca ili financiranja terorizma i o izmjeni direktiva 2009/138/EZ i 2013/36/EU (SL L 156, 19.6.2018., str. 43.)

                                 31. ožujka 2020.(6)

                                 Dopunjena:

                                 6.

                                 Delegiranom uredbom Komisije (EU) 2016/1675 оd 14. srpnja 2016. o dopuni Direktive (EU) 2015/849 Europskog parlamenta i Vijeća utvrđivanjem visokorizičnih trećih zemalja sa strateškim nedostacima (SL L 254, 20.9.2016., str. 1.)

                                 31. prosinca 2017. (5)

                                 Izmijenjenom:

                                 7.

                                 Delegiranom uredbom Komisije (EU) 2018/105 оd 27. listopada 2017. o izmjeni Delegirane uredbe (EU) 2016/1675 u pogledu dodavanja Etiopije na popis visokorizičnih trećih zemalja u tablici u točki I. Priloga (SL L 19, 24.1.2018., str. 1.).

                                 31. ožujka 2019. (6)

                                 8.

                                 Delegiranom uredbom Komisije (EU) 2018/212 оd 13. prosinca 2017. o izmjeni Delegirane uredbe (EU) 2016/1675 o dopuni Direktive (EU) 2015/849 Europskog parlamenta i Vijeća u pogledu dodavanja Šri Lanke, Trinidada i Tobaga i Tunisa u tablicu u točki I. Priloga (SL L 41, 14.2.2018., str. 4.)

                                 31. ožujka 2019. (6)

                                 9.

                                 Delegiranom uredbom Komisije (EU) 2018/1108 оd 7. svibnja 2018. o dopuni Direktive (EU) 2015/849 Europskog parlamenta i Vijeća regulatornim tehničkim standardima o kriterijima za imenovanje središnjih kontaktnih točaka za izdavatelje elektroničkog novca i pružatelje platnih usluga i pravilima o njihovim funkcijama (SL L 203, 10.8.2018., str. 2.)

                                 31. prosinca 2020. (7)

                                 10.

                                 Delegiranom uredbom Komisije (EU) 2018/1467 оd 27. srpnja 2018. o izmjeni Delegirane uredbe (EU) 2016/1675 o dopuni Direktive (EU) 2015/849 Europskog parlamenta i Vijeća u pogledu dodavanja Pakistana u tablicu u točki I. Priloga (SL L 246, 2.10.2018., str. 1.)

                                 31. prosinca 2019. (7)

                                 11.

                                 Delegiranom uredbom Komisije (EU) 2019/758 оd 31. siječnja 2019. o dopuni Direktive (EU) 2015/849 Europskog parlamenta i Vijeća u pogledu regulatornih tehničkih standarda za minimalno djelovanje i vrstu dodatnih mjera koje kreditne i financijske institucije moraju poduzeti kako bi se ublažili rizici pranja novca i financiranja terorizma u određenim trećim zemljama (SL L 125, 14.5.2019., str. 4.)

                                 31. prosinca 2020. (7)

                                 12.

                                 Uredba (EU) 2018/1672 Europskog parlamenta i Vijeća od 23. listopada 2018. o kontrolama gotovine koja se unosi u Uniju ili iznosi iz Unije i stavljanju izvan snage Uredbe (EZ) br. 1889/2005 (SL L 284, 12.11.2018., str. 6.)

                                 31. prosinca 2021. (7)

                                 13.

                                 Direktiva (EU) 2018/1673 Europskog parlamenta i Vijeća od 23. listopada 2018. o borbi protiv pranja novca kaznenopravnim sredstvima (SL L 284, 12.11.2018., str. 22.)

                                 31. prosinca 2021. (7)

                                    Sprečavanje prijevara i krivotvorenja

                                 14.

                                 Uredba Vijeća (EZ) br. 1338/2001 od 28. lipnja 2001. o utvrđivanju mjera potrebnih za zaštitu eura od krivotvorenja (SL L 181, 4.7.2001., str. 6.)

                                 31. prosinca 2010.

                                 Izmijenjena:

                                 15.

                                 Uredbom Vijeća (EZ) br. 44/2009 od 18. prosinca 2008. o izmjeni Uredbe (EZ) br. 1338/2001 o utvrđivanju mjera potrebnih za zaštitu eura od krivotvorenja (SL L 17, 22.1.2009., str. 1.)

                                 16.

                                 Uredba Vijeća (EZ) br. 2182/2004 od 6. prosinca 2004. o medaljama i žetonima koji nalikuju eurokovanicama (SL L 373, 21.12.2004., str. 1.)

                                 31. prosinca 2010.

                                 Izmijenjena:

                                 17.

                                 Uredbom Vijeća (EZ) br. 46/2009 od 18. prosinca 2008. o izmjeni Uredbe (EZ) br. 2182/2004 o medaljama i žetonima koji nalikuju eurokovanicama (SL L 17, 22.1.2009., str. 5.)

                                 18.

                                 Direktiva 2014/62/EU Europskog parlamenta i Vijeća od 15. svibnja 2014. o kaznenopravnoj zaštiti eura i drugih valuta od krivotvorenja, kojom se zamjenjuje Okvirnu odluku Vijeća 2000/383/PUP (SL L 151, 21.5.2014., str. 1.)

                                 31. prosinca 2016. (2)

                                 19.

                                    Direktiva (EU) 2019/713 Europskog parlamenta i Vijeća od 17. travnja 2019. o borbi protiv prijevara i krivotvorenja u vezi s bezgotovinskim sredstvima plaćanja i zamjeni Okvirne odluke Vijeća 2001/413/PUP (SL L 123, 10.5.2019., str. 18.)

                                 31. prosinca 2021. (7)

                                    Propisi o euronovčanicama i eurokovanicama

                                 20.

                                 Zaključci Vijeća od 10. svibnja 1999. o sustavu upravljanja kvalitetom za eurokovanice

                                 31. prosinca 2010.

                                 21.

                                 Smjernica ESB/2003/5 Europske središnje banke od 20. ožujka 2003. o izvršenju mjera protiv nepropisnih reprodukcija euronovčanica te o zamjeni i povlačenju euronovčanica (SL L 78, 25.3.2003., str. 20.)

                                 31. prosinca 2010.

                                 Izmijenjena:

                                 22.

                                 Smjernicom ESB/2013/11 Europske središnje banke od 19. travnja 2013. o izmjeni Smjernice ECB/2003/5 o izvršenju mjera protiv nepropisnih reprodukcija euronovčanica te o zamjeni i povlačenju euronovčanica (SL (SL L 118, 30.4.2013., str. 43.)

                                 31. prosinca 2014. (1)

                                 23.

                                 Odluka ESB/2010/14 Europske središnje banke od 16. rujna 2010. o provjeri autentičnosti i prikladnosti euronovčanica te njihovu vraćanju u optjecaj (SL L 267, 9.10.2010., str. 1.)

                                 31. prosinca 2012.

                                 Izmijenjena:

                                 24.

                                 Odlukom ESB/2012/19 Europske središnje banke od 7. rujna 2012. (SL L 253, 20.9.2012., str. 19.)

                                 31. prosinca 2013. (1)

                                 25.

                                 Uredba (EU) br. 1210/2010 Europskog parlamenta i Vijeća od 15. prosinca 2010. o provjeri autentičnosti eurokovanica i postupanju s eurokovanicama neprikladnim za optjecaj (SL L 339, 22.12.2010., str. 1.)

                                 31. prosinca 2012.

                                 26.

                                 Uredba (EU) br. 651/2012 Europskog parlamenta i Vijeća od 4. srpnja 2012. o izdavanju eurokovanica (SL L 201, 27.7.2012., str. 135.)

                                 31. prosinca 2013. (1)

                                 27.

                                 Odluka ESB/2013/10 Europske središnje banke od 19. travnja 2013. o apoenima, specifikacijama, reproduciranju, zamjeni i povlačenju euronovčanica (SL L 118, 30.4.2013., str. 37.)

                                 31. prosinca 2014. (1)

                                 Izmijenjena:

                                 28.

                                 Odlukom (EU) 2019/669 Europske središnje banke od 4. travnja 2019. o izmjeni Odluke ESB/2013/10 o apoenima, specifikacijama, reproduciranju, zamjeni i povlačenju euronovčanica (SL L 113, 29.4.2019., str. 6.)

                                 31. prosinca 2020. (7)

                                 29.

                                 Uredba Vijeća (EU) br. 729/2014 od 24. lipnja 2014. o apoenima i tehničkim specifikacijama eurokovanica namijenjenih za optjecaj (SL L 194, 2.7.2014., str. 1.)

                                 31. prosinca 2013. (2)

                        Odjeljak Priloga Monetarnom sporazumu u skladu s ad hoc dogovorom Zajedničkog odbora na zahtjev Svete Stolice i Države Vatikanskoga Grada za uključenje mjerodavnih propisa koji se primjenjuju na subjekte koji obavljaju financijske djelatnosti na profesionalnoj osnovi

                                 Odgovarajući dijelovi sljedećih pravnih instrumenata

                                 Rok za provedbu

                                 30.

                                 Direktiva Vijeća 86/635/EEZ od 8. prosinca 1986. o godišnjim financijskim izvještajima i konsolidiranim financijskim izvještajima banaka i drugih financijskih institucija (SL L 372, 31.12.1986., str. 1.)

                                 31. prosinca 2016. (2)

                                 Izmijenjena:

                                 31.

                                 Direktivom 2001/65/EZ Europskog parlamenta i Vijeća od 27. rujna 2001. (SL L 283, 27.10.2001., str. 28.)

                                 32.

                                 Direktivom 2003/51/EZ Europskog parlamenta i Vijeća od 18. lipnja 2003. (SL L 178, 17.7.2003., str. 16.)

                                 33.

                                 Direktivom 2006/46/EZ Europskog parlamenta i Vijeća od 14. lipnja 2006. (SL L 224, 16.8.2006., str. 1.)

                                 34.

                                 Direktiva 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (SL L 176, 27.6.2013., str. 338.)

                                 31. prosinca 2017. (2)

                                 35.

                                 Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27.6.2013., str. 1.) i, prema potrebi, povezane mjere 2. razine

                                 31. prosinca 2017. (2)

                                 Izmijenjena:

                                 36.

                                 Uredbom (EU) 2017/2395 Europskog parlamenta i Vijeća od 12. prosinca 2017. o izmjeni Uredbe (EU) br. 575/2013 u pogledu prijelaznih uređenja za ublažavanje učinka uvođenja MSFI-ja 9 na regulatorni kapital te za tretman velikih izloženosti u slučaju određenih izloženosti javnog sektora koje su nominirane u domaćoj valuti bilo koje države članice (SL L 345, 27.12.2017., str. 27.)

                                 30. lipnja 2019. (6)

                                 37.

                                 Uredbom (EU) 2017/2401 Europskog parlamenta i Vijeća od 12. prosinca 2017. o izmjeni Uredbe (EU) br. 575/2013 o bonitetnim zahtjevima za kreditne institucije i investicijska društva (SL L 347, 28.12.2017., str. 1.).

                                 31. ožujka 2020. (6)

                                 38.

                                 Uredbom (EU) 2019/630 Europskog parlamenta i Vijeća od 17. travnja 2019. o izmjeni Uredbe (EU) br. 575/2013 u pogledu minimalnog pokrića gubitka za neprihodujuće izloženosti (SL L 111, 25.4.2019., str. 4.)

                                 31. prosinca 2020. (7)

                                 39.

                                 Uredba (EU) br. 596/2014 Europskog parlamenta i Vijeća od 16. travnja 2014. o zlouporabi tržišta (Uredba o zlouporabi tržišta) te stavljanju izvan snage Direktive 2003/6/EZ Europskog parlamenta i Vijeća i direktiva Komisije 2003/124/EZ, 2003/125/EZ i 2004/72/EZ (SL L 173, 12.6.2014., str. 1.) i, prema potrebi, povezane mjere 2. razine

                                 30. rujna 2018. (4)

                                 Izmijenjena:

                                 40.

                                 Uredbom (EU) 2016/1033 Europskog parlamenta i Vijeća od 23. lipnja 2016. o izmjeni Uredbe (EU) br. 600/2014 o tržištima financijskih instrumenata, Uredbe (EU) br. 596/2014 o zlouporabi tržišta i Uredbe (EU) br. 909/2014 o poboljšanju namire vrijednosnih papira u Europskoj uniji i o središnjim depozitorijima vrijednosnih papira (SL L 175, 30.6.2016., str. 1.)

                                 30. rujna 2018. (5)

                                 41.

                                 Direktiva 2014/57/EU Europskog parlamenta i Vijeća od 16. travnja 2014. o kaznenopravnim sankcijama za zlouporabu tržišta (Direktiva o zlouporabi tržišta) (SL L 173, 12.6.2014., str. 179.)

                                 30. rujna 2018. (4)

                                    Zakonodavstvo o prikupljanju statističkih podataka (*1)

                                 42.

                                 Smjernica ESB/2013/24 Europske središnje banke od 25. srpnja 2013. o statističkim izvještajnim zahtjevima Europske središnje banke u području tromjesečnih financijskih izvještaja (SL L 2, 7.1.2014., str. 34.)

                                 31. prosinca 2016. (2)

                                 Izmijenjena:

                                 43.

                                 Smjernicom (EU) 2016/66 Europske središnje banke оd 26. studenoga 2015. o izmjeni Smjernice ESB/2013/24 o statističkim izvještajnim zahtjevima Europske središnje banke u području tromjesečnih financijskih računa (ESB/2015/40) (SL L 14, 21.1.2016., str. 36.)

                                 31. ožujka 2017. (4)

                                 44.

                                 Uredba (EU) br. 1071/2013 Europske središnje banke od 24. rujna 2013. o bilanci sektora monetarnih financijskih institucija (ESB/2013/33) (SL L 297, 7.11.2013., str. 1.)

                                 31. prosinca 2016. (2)

                                 Izmijenjena:

                                 45.

                                 Uredbom (EU) br. 1375/2014 Europske središnje banke od 10. prosinca 2014. o izmjeni Uredbe (EU) br. 1071/2013 o bilanci sektora monetarnih financijskih institucija (ECB/2013/33) (ESB/2014/51) (SL L 366, 20.12.2014., str. 77.)

                                 46.

                                 Uredba (EU) br. 1072/2013 Europske središnje banke od 24. rujna 2013. o statistici kamatnih stopa koje primjenjuju monetarne financijske institucije (ESB/2013/34) (SL L 297, 7.11.2013., str. 51.)

                                 31. prosinca 2016. (2)

                                 Izmijenjena:

                                 47.

                                 Uredbom (EU) br. 756/2014 Europske središnje banke od 8. srpnja 2014. o izmjeni Uredbe (EU) br. 1072/2013 (ESB/2013/34) o statistici kamatnih stopa koje primjenjuju monetarne financijske institucije (ESB/2014/30) (SL L 205, 12.7.2014., str. 14.)

                                 48.

                                 Smjernica ESB/2014/15 Europske središnje banke od 4. travnja 2014. o monetarnoj i financijskoj statistici (SL L 340, 26.11.2014., str. 1.)

                                 31. prosinca 2016. (2)

                                 Izmijenjena:

                                 49.

                                 Smjernicom (EU) 2015/571 Europske središnje banke od 6. studenoga 2014. o izmjeni Smjernice ESB/2014/15 o monetarnoj i financijskoj statistici (ESB/2014/43) (SL L 93, 9.4.2015., str. 82.)

                                 50.

                                 Smjernicom (EU) 2016/450 Europske središnje banke od 4. prosinca 2015. o izmjeni Smjernice ESB/2014/15 o monetarnoj i financijskoj statistici (ESB/2015/44) (SL L 86, 1.4.2016., str. 42.)

                                 31. ožujka 2017. (4)

                                 51.

                                 Smjernicom (EU) 2017/148 Europske središnje banke od 16. prosinca 2016. o izmjeni Smjernice ESB/2014/15 o monetarnoj i financijskoj statistici (ESB/2016/45) (SL L 26, 31.1.2017., str. 1.)

                                 1. studenoga 2017. (5)

                                    52.

                                 Smjernicom (EU) 2018/877 Europske središnje banke od 1. lipnja 2018. o izmjeni Smjernice ESB/2014/15 o monetarnoj i financijskoj statistici (ESB/2018/17) (SL L 154, 18.6.2018., str. 22.)

                                 1. listopada 2019. (6)

               ”

               (1)  Navedene rokove dogovorio je Zajednički odbor iz 2013.

               (2)  Navedene rokove dogovorio je Zajednički odbor iz 2014.

               (3)  Navedene rokove dogovorio je Zajednički odbor iz 2015.

               (4)  Navedene rokove dogovorio je Zajednički odbor iz 2016.

               (5)  Navedene rokove dogovorio je Zajednički odbor iz 2017.

               (6)  Navedene rokove dogovorio je Zajednički odbor iz 2018.

               (7)  Navedene rokove dogovorio je Zajednički odbor iz 2019.

               (*1)  *Kako je dogovoreno na temelju predloška za pojednostavnjeno statističko izvještavanje.


title: Odluka Vijeća (EU) 2020/135 od 30. siječnja 2020. o sklapanju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (Tekst značajan za EGP)

text:
                  31.1.2020

                  HR

                  Službeni list Europske unije

                  L 29/1

         ODLUKA VIJEĆA (EU) 2020/135
         od 30. siječnja 2020.
         o sklapanju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju
         (Tekst značajan za EGP)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 50. stavak 2.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta,
         uzimajući u obzir mišljenje Europske središnje banke,
         budući da:

                     (1)

                     Vijeće je 21. listopada 2019. donijelo Odluku (EU) 2019/1750 (1) kojom se mijenja Odluka (EU) 2019/274 (2) u pogledu potpisivanja, u ime Europske unije i Europske zajednice za atomsku energiju, Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum”).

                     (2)

                     Sporazum bi trebalo odobriti u ime Europske unije i Europske zajednice za atomsku energiju.

                     (3)

                     Sva upućivanja na Uniju u ovoj Odluci trebalo bi tumačiti tako da uključuju Europsku zajednicu za atomsku energiju.

                     (4)

                     Na dan stupanja Sporazuma na snagu mandati svih članova institucija, tijela i agencija Unije koji su bili nominirani, imenovani ili izabrani zbog članstva Ujedinjene Kraljevine u Uniji automatski završavaju slijedom povlačenja.

                     (5)

                     Primjereno je utvrditi modalitete predstavljanja Unije u Zajedničkom odboru i posebnim odborima osnovanima na temelju Sporazuma. Kako je predviđeno člankom 17. stavkom 1. UEU-a, Komisija predstavlja Uniju i izražava stajališta Unije koja utvrdi Vijeće u skladu s Ugovorima. Vijeće izvršava svoje funkcije utvrđivanja politika i koordinacije kako je predviđeno člankom 16. stavkom 1. UEU-a tako što utvrđuje stajališta koja treba zauzeti u ime Unije u okviru Zajedničkog odbora i posebnih odbora. Osim toga, kada je Zajednički odbor pozvan donositi akte koji proizvode pravne učinke, stajališta koja treba zauzeti u ime Unije u okviru Zajedničkog odbora utvrđuju se u skladu s postupkom iz članka 218. stavka 9. Ugovora o funkcioniranju Europske unije. Šest mjeseci prije nego što se članak 5. Protokola o Irskoj/Sjevernoj Irskoj uz Sporazum o povlačenju počne primjenjivati, preispitat će se modaliteti za sudjelovanje država članica na sastancima Zajedničkog odbora i posebnih odbora, uzimajući u obzir novu situaciju koja tako nastane.

                     (6)

                     Podsjeća se da je u zapisnik sa sastanka Europskog vijeća od 25. studenoga 2018. uneseno nekoliko izjava. U skladu s Izjavu u pogledu Sporazuma o povlačenju i Političke izjave, u slučajevima u kojima se stajalište Unije koje treba zauzeti u Zajedničkom odboru odnosi na produljenje prijelaznog razdoblja, Vijeće će postupati u skladu sa smjernicama Europskog vijeća, a pri donošenju svake odluke o produljenju prijelaznog razdoblja uzet će se u obzir je li Ujedinjena Kraljevina ispunila obveze na temelju Sporazuma, uključujući njegove protokole. U gore navedeni zapisnik sa sastanka Europskog vijeća unesene su još dvije izjave Europskog vijeća i Komisije: izjava o tumačenju članka 184. Sporazuma o povlačenju i izjava o teritorijalnom području primjene budućih sporazuma.

                     (7)

                     Kada Unija treba zauzeti stajalište u okviru Zajedničkog odbora, Vijeće i Komisija trebaju poštovati izjave iz zapisnika sa sastanka Europskog vijeća od 25. studenoga 2018.

                     (8)

                     Kako je predviđeno člankom 218. stavkom 10. UFEU-a, Europski se parlament odmah i u potpunosti izvješćuje, na temelju praktičnih modaliteta suradnje kojima mu se omogućuje da u potpunosti izvršava svoje ovlasti u skladu s Ugovorima.

                     (9)

                     Kad god se od Unije zahtijeva da postupi u skladu s odredbama Sporazuma, takvo postupanje treba biti u skladu s odredbama Ugovorâ, poštujući pritom ograničenja ovlasti dodijeljenih svakoj instituciji. Stoga je u nadležnosti Komisije da Ujedinjenoj Kraljevini dostavlja informacije ili obavijesti koje se zahtijevaju Sporazumom, osim ako se u Sporazumu upućuje na druge određene institucije, tijela, urede i agencije Unije, da se savjetuje s Ujedinjenom Kraljevinom o određenim pitanjima te da poziva predstavnike Ujedinjene Kraljevine da prisustvuju međunarodnim savjetovanjima ili pregovorima kao dio delegacije Unije. U nadležnosti Komisije je i da predstavlja Uniju pred arbitražnim vijećem ako se neki spor podnese na arbitražu u skladu s člankom 170. Sporazuma. U skladu s načelom lojalne suradnje iz članka 4. stavka 3. UEU-a Komisija se treba prethodno posavjetovati s Vijećem, na primjer tako da mu dostavi osnovni sadržaj planiranih podnesaka Unije arbitražnom vijeću i tako da uzme u obzir komentare Vijeća. Zbog istog je razloga u nadležnosti Komisije da s Ujedinjenom Kraljevinom dogovori administrativne aranžmane kao što su oni iz članka 134. Sporazuma.

                     (10)

                     Komisija je u svojoj izjavi za zapisnik sa sastanka Vijeća od 29. siječnja 2018. navela da će nakon savjetovanja s Vijećem izdati smjernice za dosljednu primjenu članka 128. stavka 5. Sporazuma.

                     (11)

                     Na temelju članka 129. stavka 4. Sporazuma Ujedinjena Kraljevina tijekom prijelaznog razdoblja može pregovarati, potpisivati i ratificirati međunarodne sporazume koje je sklopila u svoje ime u područjima u kojima Unija ima isključivu nadležnost, pod uvjetom da ti sporazumi ne stupaju na snagu niti se primjenjuju tijekom prijelaznog razdoblja, osim ako Unija to odobri. Potrebno je utvrditi uvjete i postupak za davanje takvih odobrenja. S obzirom na političku važnost odluka o davanju takvih odobrenja, primjereno je Vijeću dodijeliti ovlast za donošenje takvih odobrenja putem provedbenih akata, na prijedlog Komisije.

                     (12)

                     U Sporazumu se u zasebnim protokolima razmatraju vrlo specifične situacije Irske/Sjeverne Irske, suverenih područja Ujedinjene Kraljevine na Cipru i Gibraltara. S obzirom na moguću potrebu da Irska, Republika Cipar odnosno Kraljevina Španjolska sklope bilateralne sporazume s Ujedinjenom Kraljevinom koji bi mogli biti potrebni za pravilno funkcioniranje aranžmana predviđenih u tim posebnim protokolima, potrebno je utvrditi uvjete i postupak za davanje odobrenja odgovarajućoj državi članici za pregovore o takvim bilateralnim sporazumima i njihovo sklapanje ako se odnose na područja u isključivoj nadležnosti Unije. S obzirom na političku važnost odluka o davanju takvih odobrenja, primjereno je Vijeću dodijeliti ovlast za donošenje takvih odobrenja putem provedbenih akata, na prijedlog Komisije.

                     (13)

                     U skladu s člankom 18. stavcima 1. i 4. Sporazuma države članice domaćini državljanima Ujedinjene Kraljevine, članovima njihovih obitelji i drugim osobama koje su obuhvaćene područjem primjene dijela drugog glave II. Sporazuma izdaju ispravu kojom se dokazuje njihov boravišni status u skladu sa Sporazumom. U skladu s člankom 26. Sporazuma država članica zaposlenja državljanima Ujedinjene Kraljevine koji na temelju Sporazuma imaju prava kao pogranični radnici izdaje ispravu kojom se potvrđuje njihov status pograničnog radnika na temelju Sporazuma. Kako bi se u Uniji osigurali jedinstveni uvjeti za provedbu tih odredaba, s ciljem olakšavanja postupka priznavanja takvih isprava, posebno od strane tijela za nadzor granice, te s ciljem sprječavanja krivotvorenja uporabom naprednih sigurnosnih značajki, Komisiji bi trebalo dodijeliti provedbene ovlasti za utvrđivanje razdoblja valjanosti, formata takvih isprava i tehničkih specifikacija tih isprava, kao i za utvrđivanje zajedničke izjave koju isprave izdane na temelju članaka 18. i 26. Sporazuma moraju sadržavati, to jest izjave u kojoj se navodi da su izdane u skladu sa Sporazumom. Te bi ovlasti trebalo izvršavati u skladu s Uredbom (EU) br. 182/2011 Europskog parlamenta i Vijeća (3). U tu svrhu Komisiji pomaže odbor osnovan člankom 6. Uredbe Vijeća (EZ) br. 1683/95 (4). Takvi provedbeni akti prema potrebi mogu uključivati odgovarajuće mjere za sprječavanje krivotvorenja takvih isprava. U tom bi slučaju one trebale biti dostupne samo tijelima koja države članice imenuju nadležnima za tiskanje i osobama koje za to propisno ovlasti država članica ili Komisija. Takvim provedbenim aktima ne bi se smjelo dovoditi u pitanje posebne aranžmane koje Irska na temelju Sporazuma može dogovoriti s Ujedinjenom Kraljevinom u vezi s kretanjem osoba u Zajedničkom prostoru putovanja.

                     (14)

                     U skladu s člankom 106.a Ugovora o osnivanju Europske zajednice za atomsku energiju članak 50. UEU-a primjenjuje se na Europsku zajednicu za atomsku energiju.

                     (15)

                     Kako je predviđeno člankom 50. stavkom 4. UEU-a, Ujedinjena Kraljevina ne sudjeluje u raspravama Vijeća o ovoj Odluci ni u njezinu donošenju,

               DONIJELO JE OVU ODLUKU:

            Članak 1.
            Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju odobrava se u ime Unije i Europske zajednice za atomsku energiju.
            Tekst Sporazuma priložen je ovoj Odluci.
            Sva upućivanja na Uniju u ovoj Odluci tumače se tako da uključuju Europsku zajednicu za atomsku energiju.

            Članak 2.

               1.   Komisija predstavlja Uniju u Zajedničkom odboru i posebnim odborima predviđenima člancima 164. i 165. Sporazuma te u svim ostalim posebnim odborima koji se mogu osnovati u skladu s člankom 164. stavkom 5. točkom (b) Sporazuma.
               Država članica ili više njih mogu zatražiti da na nekom sastanku Zajedničkog odbora ili posebnog odbora u pratnji predstavnika Komisije, kao dio delegacije Unije, bude predstavnik te države članice ili tih država članica ako su određena pitanja koja će se razmatrati na tom sastanku od posebnog interesa za tu državu članicu ili te države članice. Posebno, Irska, Republika Cipar odnosno Kraljevina Španjolska mogu zatražiti da u pratnji predstavnika Komisije bude:

                           (a)

                           predstavnik Irske na sastancima Odbora za pitanja provedbe Protokola o Irskoj/Sjevernoj Irskoj u slučajevima u kojima su ta pitanja specifična za Irsku/Sjevernu Irsku;

                           (b)

                           predstavnik Republike Cipra na sastancima Odbora za pitanja provedbe Protokola o suverenim područjima na Cipru;

                           (c)

                           predstavnik Kraljevine Španjolske na sastancima Odbora za pitanja provedbe Protokola o Gibraltaru.

               2.   Kako bi Vijeće moglo u potpunosti izvršavati svoje funkcije utvrđivanja politika, koordinacije i odlučivanja u skladu s Ugovorima, osobito utvrđivanjem stajališta koja treba zauzeti u ime Unije u okviru Zajedničkog odbora i posebnih odbora, Komisija osigurava da Vijeće primi sve informacije i dokumente povezane sa svim sastancima Zajedničkog odbora, svim sastancima posebnih odbora ili svim aktima koji se trebaju donijeti pisanim postupkom dovoljno vremena prije tog sastanka ili primjene tog pisanog postupka.
               Vijeće se također pravodobno obavješćuje o raspravama i ishodu sastanaka Zajedničkog odbora, sastanaka posebnih odbora i pisanog postupka te prima nacrte zapisnika i sve dokumente povezane s takvim sastancima ili postupkom.

               3.   Europskom parlamentu omogućuje se da u potpunosti izvršava svoje institucijske ovlasti tijekom cijelog procesa u skladu s Ugovorima.

               4.   Tijekom prvih pet godina nakon stupanja Sporazuma na snagu Komisija jedanput godišnje izvješćuje Europski parlament i Vijeće o provedbi i primjeni Sporazuma, a posebno njegova dijela drugog.

            Članak 3.

               1.   Vijeće može dati odobrenje Ujedinjenoj Kraljevini da u svoje ime izrazi suglasnost da bude obvezana međunarodnim sporazumom koji bi trebao stupiti na snagu ili se početi primjenjivati tijekom prijelaznog razdoblja, u području isključive nadležnosti Unije. Takvo se odobrenje može dati samo ako:

                           (a)

                           Ujedinjena Kraljevina iskaže poseban interes da dotični međunarodni sporazum stupi na snagu ili se počne primjenjivati već tijekom prijelaznog razdoblja;

                           (b)

                           dotični međunarodni sporazum u skladu je s pravom Unije koje se primjenjuje na Ujedinjenu Kraljevinu i u Ujedinjenoj Kraljevini u skladu s člankom 127. Sporazuma te je u skladu s obvezama iz članka 129. stavka 1. Sporazuma; i

                           (c)

                           stupanjem na snagu ili primjenom dotičnog međunarodnog sporazuma tijekom prijelaznog razdoblja ne bi se ugrozilo ostvarenje nekog cilja vanjskog djelovanja Unije u dotičnom području niti bi se na neki drugi način štetno utjecalo na interese Unije.

               2.   Ako je to potrebno za osiguravanje sukladnosti s uvjetima iz stavka 1., davanje odobrenja u skladu sa stavkom 1. može se uvjetovati time da se u taj sporazum uvrsti ili da se iz njega ukloni neka odredba ili se može uvjetovati suspenzijom primjene neke odredbe tog sporazuma.

               3.   Ujedinjena Kraljevina obavješćuje Komisiju o svojoj namjeri da u svoje ime izrazi suglasnost da bude obvezana međunarodnim sporazumom koji bi trebao stupiti na snagu ili se početi primjenjivati tijekom prijelaznog razdoblja, u području isključive nadležnosti Unije. Komisija odmah obavješćuje Vijeće o svakoj obavijesti Ujedinjene Kraljevine o namjeri Ujedinjene Kraljevine da u svoje ime izrazi suglasnost da bude obvezana dotičnim međunarodnim sporazumom.

               4.   Vijeće donosi odluke iz stavka 1. putem provedbenih akata na prijedlog Komisije. Prijedlog Komisije obuhvaća ocjenu ispunjenosti uvjeta iz stavka 1. Ako informacije koje Ujedinjena Kraljevina dostavi ne budu dostatne za tu ocjenu, Komisija može zatražiti dodatne informacije.

               5.   Vijeće obavješćuje Europski parlament o svakoj odluci donesenoj na temelju stavka 1.

            Članak 4.

               1.   Na opravdan zahtjev Irske, Republike Cipra odnosno Kraljevine Španjolske, Vijeće tim državama članicama može dati odobrenje za pregovore o bilateralnim sporazumima s Ujedinjenom Kraljevinom u područjima isključive nadležnosti Unije. Takvo se odobrenje može dati samo ako:

                           (a)

                           dotična država članica dostavi informacije kojima se dokazuje da je dotični sporazum potreban za pravilno funkcioniranje aranžmana utvrđenih u Protokolu o Irskoj/Sjevernoj Irskoj, Protokolu o suverenim područjima Ujedinjene Kraljevine Velike Britanije i Sjeverne Irske na Cipru odnosno Protokolu o Gibraltaru te da je dotični sporazum u skladu s načelima i ciljevima Sporazuma;

                           (b)

                           na temelju informacija koje država članica dostavi čini se da je predviđeni sporazum u skladu s pravom Unije; i

                           (c)

                           predviđenim sporazumom ne bi se ugrozilo ostvarenje nekog cilja vanjskog djelovanja Unije u dotičnom području niti bi se na neki drugi način štetno utjecalo na interese Unije.

               2.   Ako je to potrebno za osiguravanje sukladnosti s uvjetima iz stavka 1., davanje odobrenja u skladu sa stavkom 1. može se uvjetovati time da se u taj sporazum uvrsti ili da se iz njega ukloni neka odredba ili se može uvjetovati suspenzijom primjene neke odredbe tog sporazuma.

               3.   Dotična država članica obavješćuje Komisiju da namjerava započeti pregovore s Ujedinjenom Kraljevinom. Komisija o tome odmah obavješćuje Vijeće. Dotična država članica Komisiji dostavlja sve informacije koje su potrebne da se ocijeni jesu li ispunjeni uvjeti iz stavka 1.

               4.   Dotična država članica poziva Komisiju da pozorno prati pregovore.

               5.   Prije potpisivanja bilateralnog sporazuma dotična država članica obavješćuje Komisiju o ishodu pregovora i dostavlja joj tekst budućeg sporazuma, a Komisija odmah o tome obavješćuje Vijeće. Dotična država članica može izraziti suglasnost da bude obvezana dotičnim bilateralnim sporazumom samo ako za to ima odobrenje Vijeća.

               6.   Vijeće donosi odluke iz stavaka 1. i 5. putem provedbenih akata na prijedlog Komisije.
               Prijedlog Komisije obuhvaća ocjenu ispunjenosti uvjeta iz stavka 1. i navedenih u stavku 2. Ako informacije koje dotična država članica dostavi ne budu dostatne za tu ocjenu, Komisija može zatražiti dodatne informacije.

               7.   Nakon odobrenja Vijeća na temelju stavaka 1. i 5. dotična država članica obavješćuje Komisiju o stupanju na snagu dotičnog bilateralnog sporazuma te o svim naknadnim promjenama njegova statusa.

               8.   Vijeće obavješćuje Europski parlament o svim odlukama donesenima na temelju stavaka 1. i 5.

            Članak 5.
            Komisija putem provedbenih akata utvrđuje razdoblje valjanosti, format i sigurnosne značajke isprava koje države članice trebaju izdati na temelju članka 18. stavaka 1. i 4. te članka 26. Sporazuma, kao i zajedničku izjavu koju takve isprave trebaju sadržavati. Ti se provedbeni akti donose u skladu s postupkom ispitivanja iz članka 6. ove Odluke.

            Članak 6.

               1.   Komisiji pomaže Odbor osnovan člankom 6. Uredbe (EZ) br. 1683/95 pri donošenju provedbenih akata iz članka 5. ove Odluke.
               Navedeni odbor je odbor u smislu Uredbe (EU) br. 182/2011.

               2.   Pri upućivanju na ovaj stavak primjenjuje se članak 5. Uredbe (EU) br. 182/2011.

            Članak 7.
            Predsjednik Vijeća u ime Unije šalje obavijest predviđenu člankom 185. Sporazuma.

            Članak 8.
            Ova Odluka stupa na snagu na dan donošenja.

            Sastavljeno u Bruxellesu 30. siječnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Odluka Vijeća (EU) 2019/1750 od 21. listopada 2019. o izmjeni Odluke (EU) 2019/274 o potpisivanju, u ime Europske unije i Europske zajednice za atomsku energiju, Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL L 274I, 28.10.2019., str. 1.).

            (2)  Odluka Vijeća (EU) 2019/274 od 11. siječnja 2019. o potpisivanju, u ime Europske unije i Europske zajednice za atomsku energiju, Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL L 47, 19.2.2019., str. 1.).

            (3)  Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).

            (4)  Uredba Vijeća (EZ) br. 1683/95 od 29. svibnja 1995. o utvrđivanju jedinstvenog obrasca za vize (SL L 164, 14.7.1995., str. 1.).


Odluka Komisije od 27/01/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9640 - BCP / CD&R FUND X / BRANDSAFWAY) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 29/01/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9698 - PLATINUM EQUITY GROUP/ BISCUIT INTERNATIONAL) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 09/01/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9521 - BAMESA / SUMITOMO / STEEL CENTRE EUROPE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 27/01/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9477 - STEAG / OYAK / SET) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 22/01/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9658 - DAIWA SECURITIES GROUP / AQUILA HOLDING / AQUILA CAPITAL HOLDING) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 30/01/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9594 - CMA CGM / CIMC NEOCONTAINER / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 20/01/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9693 - LIBERTY / ALERIS DIVESTMENT BUSINESS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 24/01/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9688 - CINVEN / ASTORG / LGC SCIENCE GROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka (EU) 2020/138 Europske Središnje Banke od 22. siječnja 2020. o uplati kapitala Europske središnje banke od strane nacionalnih središnjih banaka država članica čija je valuta euro i stavljanju izvan snage Odluke (EU) 2019/44 (ESB/2020/4)

text:
                  1.2.2020

                  HR

                  Službeni list Europske unije

                  LI 27/6

         ODLUKA (EU) 2020/138 EUROPSKE SREDIŠNJE BANKE
         od 22. siječnja 2020.
         o uplati kapitala Europske središnje banke od strane nacionalnih središnjih banaka država članica čija je valuta euro i stavljanju izvan snage Odluke (EU) 2019/44 (ESB/2020/4)
         UPRAVNO VIJEĆE EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije,
         uzimajući u obzir Statut Europskog sustava središnjih banaka i Europske središnje banke, a posebno njegov članak 28. stavak 3.,
         budući da:

                     (1)

                     Odlukom (EU) 2019/44 Europske središnje banke (ESB/2018/28) (1) utvrđen je oblik i opseg u kojem su nacionalne središnje banke država članica čija je valuta euro (dalje u tekstu „nacionalne središnje banke iz europodručja”) obvezne uplatiti kapital Europske središnje banke (ESB) od 1. siječnja 2019.

                     (2)

                     Ujedinjena Kraljevina Velike Britanije i Sjeverne Irske (dalje u tekstu „Ujedinjena Kraljevina”) podnijela je obavijest 29. ožujka 2017. o svojoj namjeri povlačenja iz Europske unije na temelju članka 50. Ugovora o Europskoj uniji. Ugovor o Europskoj uniji i Ugovor o funkcioniranju Europske unije prestat će se primjenjivati na Ujedinjenu Kraljevinu od datuma koji slijedi nakon datuma navedenog u članku 1. stavku 1. Odluke (EU) 2019/1810 Europskog vijeća (2). Nakon povlačenja Ujedinjene Kraljevine iz Europske unije, središnja banka Bank of England (BoE) prestaje biti nacionalna središnja banka države članice, a stoga i Europskog sustava središnjih banaka. Odluka (EU) 2020/137 Europske središnje banke (ESB/2020/3) (3) propisuje prilagodbu ključa za upis kapitala ESB-a (dalje u tekstu „ključ kapitala”) u skladu s člankom 29. stavcima 3. i 4. Statuta Europskog sustava središnjih banaka i Europske središnje banke te s učinkom od 1. veljače 2020. utvrđuje nove pondere dodijeljene nacionalnim središnjim bankama u prilagođenom ključu kapitala (dalje u tekstu „ponderi u ključu kapitala”).

                     (3)

                     Radi prilagodbe ključa kapitala ESB-a, što je uzrokovala EoB time što prestaje biti nacionalna središnja banka države članice, potrebno je donijeti novu odluku ESB-a kojom se stavlja izvan snage Odluka (EU) 2019/44 (ESB/2018/28) s učinkom od 1. veljače 2020. te utvrđuje oblik i opseg u kojem su nacionalne središnje banke iz europodručja obvezne uplatiti kapital ESB-a s učinkom od 1. veljače 2020.,

               DONIJELO JE OVU ODLUKU:

            Članak 1.
            Opseg i oblik upisanog i uplaćenog kapitala

               1.   Uzimajući u obzir pondere u ključu kapitala određene u članku 2. Odluke (EU) 2020/137 (ESB/2020/3), svaka nacionalna središnja banka iz europodručja ima, s učinkom od 1. veljače 2020., udio u upisanom kapitalu iznosu navedenom pokraj njezinog naziva u sljedećoj tablici:

                              NSB
                              iz europodručja

                              EUR

                           Nationale Bank van België/Banque Nationale de Belgique

                           320 744 959,47

                           Deutsche Bundesbank

                           2 320 816 565,68

                           Eesti Pank

                           24 800 091,20

                           Central Bank of Ireland

                           149 081 997,36

                           Bank of Greece

                           217 766 667,22

                           Banco de España

                           1 049 820 010,62

                           Banque de France

                           1 798 120 274,32

                           Banca d’Italia

                           1 495 637 101,77

                           Central Bank of Cyprus

                           18 943 762,37

                           Latvijas Banka

                           34 304 447,40

                           Lietuvos bankas

                           50 953 308,28

                           Banque centrale du Luxembourg

                           29 000 193,94

                           Central Bank of Malta

                           9 233 731,03

                           De Nederlandsche Bank

                           515 941 486,95

                           Oesterreichische Nationalbank

                           257 678 468,28

                           Banco de Portugal

                           206 054 009,57

                           Banka Slovenije

                           42 390 727,68

                           Národná banka Slovenska

                           100 824 115,85

                           Suomen Pankki

                           161 714 780,61

               2.   Svaka nacionalna središnja banka iz europodručja u cijelosti uplaćuje svoj upisani kapital u kapital ESB-a u obrocima kako je navedeno u članku 2.

            Članak 2.
            Prilagodba uplaćenog kapitala

               1.   S obzirom na to da su sve nacionalne središnje banke iz europodručja već uplatile svoje ukupne udjele u upisanom kapitalu ESB-a koji se primjenjuju do 31. siječnja 2020. u skladu s Odlukom (EU) 2019/44 (ESB/2018/28), svaka od njih prenosi dodatan iznos ESB-u kako bi se dosegnuli iznosi navedeni u tablici u članku 1. Svaka nacionalna središnja banka iz europodručja provodi ove prijenose u tri obroka. Prijenos prvog obroka od strane nacionalnih središnjih banaka iz europodručja izvršit će se 1. veljače 2020. u iznosu od ukupno EUR 47 539 371,66. Prijenos preostala dva iznosa, u ukupnom iznosu od EUR 610 088 603,17 i EUR 610 088 603,05, provest će se u 2021. te u 2022.

               2.   Svi prijenosi u skladu s ovim člankom provode se u skladu s Odlukom (EU) 2020/137 Europske središnje banke (ESB/2020/5) (4).

            Članak 3.
            Stupanje na snagu i stavljanje izvan snage

               1.   Ova odluka stupa na snagu 1. veljače 2020.

               2.   Odluka (EU) 2019/44 (ESB/2018/28) stavlja se izvan snage s učinkom od 1. veljače 2020.

               3.   Upućivanja na Odluku (EU) 2019/44 (ESB/2018/28) smatraju se upućivanjima na ovu Odluku.

            Sastavljeno u Frankfurtu na Majni, 22. siječnja 2020.

                  Predsjednica ECB-a

               Christine LAGARDE

            (1)  Odluka (EU) 2019/44 Europske središnje banke od 29. studenog 2018. o uplati kapitala Europske središnje banke od strane nacionalnih središnjih banaka država članica čija je valuta euro, izmjeni Odluke ESB/2014/61 i stavljanju izvan snage Odluke ESB/2013/30 (ESB/2018/28) (SL L 9, 11.1.2019., str. 180.).

            (2)  Odluka Europskog vijeća (EU) 2019/1810 donesena u dogovoru s Ujedinjenom Kraljevinom od 29. listopada 2019. o produljenju razdoblja na temelju članka 50. stavka 3. UEU-a (SL L 278I, 30.10.2019., str. 1.).

            (3)  Odluka (EU) 2020/137 Europske središnje banke od 22. siječnja 2020. o postotnim udjelima nacionalnih središnjih banaka u ključu za upis kapitala Europske središnje banke i stavljanju izvan snage Odluke (EU) 2019/43 (ESB/2020/3) (vidjeti stranicu 4 ovoga Službenog lista).

            (4)  Odluka (EU) 2020/139 Europske središnje banke od 22. siječnja 2020. o utvrđivanju uvjeta za prijenos udjela u kapitalu Europske središnje banke među nacionalnim središnjim bankama i prilagodbu uplaćenoga kapitala i stavljanju izvan snage Odluke (EU) 2019/45 (ESB/2020/5) (vidjeti stranicu 9 ovoga Službenog lista).


title: Odluka (EU) 2020/136 Europske središnje banke od 22. siječnja 2020. o uplati kapitala Europske središnje banke od strane nacionalnih središnjih banaka izvan europodručja i stavljanju izvan snage Odluke (EU) 2019/48 (ESB/2020/2)

text:
                  1.2.2020

                  HR

                  Službeni list Europske unije

                  LI 27/1

         ODLUKA (EU) 2020/136 EUROPSKE SREDIŠNJE BANKE
         od 22. siječnja 2020.
         o uplati kapitala Europske središnje banke od strane nacionalnih središnjih banaka izvan europodručja i stavljanju izvan snage Odluke (EU) 2019/48 (ESB/2020/2)
         OPĆE VIJEĆE EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije,
         uzimajući u obzir Statut Europskog sustava središnjih banaka i Europske središnje banke, a posebno njegov članak 47.,
         budući da:

                     (1)

                     Člankom 47. Statuta Europskog sustava središnjih banaka i Europske središnje banke (dalje u tekstu „Statut ESSB-a”) predviđeno je da nacionalne središnje banke država članica s odstupanjem (dalje u tekstu „nacionalne središnje banke izvan europodručja”) ne uplaćuju svoj upisani kapital, osim ako Opće vijeće Europske središnje banke (ESB), odlučujući većinom koju čine najmanje dvije trećine upisanog kapitala ESB-a i najmanje polovica imatelja udjela, odluči da se mora uplatiti minimalan postotak kao doprinos za troškove poslovanja ESB-a.

                     (2)

                     Članak 1. Odluke (EU) 2019/48 Europske središnje banke (ESB/2018/32) (1) propisuje da svaka naiconalna središnja banka izvan europodručja uplaćuje 3,75 % svojeg udjela u upisanom kapitalu ESB-a s učinkom od 1. siječnja 2019.

                     (3)

                     Ujedinjena Kraljevina Velike Britanije i Sjeverne Irske (dalje u tekstu „Ujedinjena Kraljevina”) podnijela je obavijest 29. ožujka 2017. o svojoj namjeri povlačenja iz Europske unije na temelju članka 50. Ugovora o Europskoj uniji. Ugovor o Europskoj uniji i Ugovor o funkcioniranju Europske unije prestat će se primjenjivati na Ujedinjenu Kraljevinu od datuma koji slijedi nakon datuma navedenog u članku 1. stavku 1. Odluke (EU) 2019/1810 Europskog Vijeća (2). Nakon povlačenja Ujedinjene Kraljevine iz Europske unije, Bank of England (BoE) prestaje biti nacionalna središnja banka države članice, a time i Europskog sustava središnjih banaka. Odluka (EU) 2020/137 Europske središnje banke (ESB/2020/3) (3) propisuje prilagodbu ključa za upis kapitala ESB-a (dalje u tekstu „ključ kapitala”) u skladu s člankom 29. stavcima 3. i 4. Statuta ESSB-a te s učinkom od 1. veljače 2020. utvrđuje nove pondere dodijeljene nacionalnim središnjim bankama u prilagođenom ključu kapitala (dalje u tekstu: „ponderi u ključu kapitala”).

                     (4)

                     Radi prilagodbe ključa kapitala ESB-a, što je uzrokovala EoB time što prestaje biti nacionalna središnja banka države članice, potrebno je donijeti novu odluku ESB-a koja od datuma svoje primjene stavlja izvan snage Odluku (EU) 2019/48 (ESB/2018/32) te utvrđuje postotak upisanoga kapitala ESB-a koji su nacionalne središnje banke izvan europodručja obvezne uplatiti s učinkom od 1. veljače 2020.,

               DONIJELO JE OVU ODLUKU:

            Članak 1.
            Opseg i oblik upisanog i uplaćenog kapitala
            Svaka nacionalna središnja banka izvan europodručja u cijelosti uplaćuje 3,75 % svog udjela u upisanom kapitalu ESB-a s učinkom od 1. veljače 2020. Uzimajući u obzir nove pondere u ključu kapitala određene u članku 2. Odluke (EU) 2020/137 (ESB/2020/3), svaka nacionalna banka izvan europodručja ima ukupni upisani i uplaćeni kapital u iznosu navedenom pokraj njezinog naziva u sljedećoj tablici:

                        (u EUR)

                        NSB izvan europodručja

                        Upisani kapital na dan 1. veljače 2020.

                        Uplaćeni kapital na dan 1. veljače 2020.

                        Българска народна банка
                        (Bugarska narodna banka)

                        106 431 469,51

                        3 991 180,11

                        Česká národní banka

                        203 445 182,87

                        7 629 194,36

                        Danmarks Nationalbank

                        190 422 699,36

                        7 140 851,23

                        Hrvatska narodna banka

                        71 390 921,62

                        2 677 159,56

                        Magyar Nemzeti Bank

                        167 657 709,49

                        6 287 164,11

                        Narodowy Bank Polski

                        653 126 801,54

                        24 492 255,06

                        Banca Naţională a României

                        306 228 624,99

                        11 483 573,44

                        Sveriges Riksbank

                        322 476 960,60

                        12 092 886,02

            Članak 2.
            Prilagodba uplaćenog kapitala

               1.   S obzirom na to da je svaka nacionalna središnja banka izvan europodučja već uplatila 3,75 % svojeg udjela u upisanom kapitalu ESB-a koji se primjenjuje na dan 31. siječnja 2020. u skladu s Odlukom (EU) 2019/48 (ESB/2018/32), svaka od njih prenosi dodatan iznos ESB-u, kako bi se dosegnuli iznosi navedeni u trećem stupcu tablice u članku 1.

               2.   Svi prijenosi u skladu s ovim člankom provode se u skladu s Odlukom (EU) 2020/139 Europske srdišnje banke (ESB/2020/5) (4).

            Članak 3.
            Stupanje na snagu i stavljanje izvan snage

               1.   Ova odluka stupa na snagu 1. veljače 2020.

               2.   Odluka (EU) 2019/48 (ESB/2018/32) se stavlja izvan snage s učinkom od 1. veljače 2020.

               3.   Upućivanja na Odluku (EU) 2019/48 (ESB/2018/32) smatraju se upućivanjima na ovu Odluku.

            Sastavljeno u Frankfurtu na Majni 22. siječnja 2020.

                  Predsjednica ESB-a

               Christine LAGARDE

            (1)  Odluka (EU) 2019/48 Europske središnje banke od 30. studenoga 2018. o uplati kapitala Europske središnje banke od strane nacionalnih središnjih banaka izvan europodručja i stavljanju izvan snage Odluke ESB/2013/31 (ESB/2018/32) (SL L 9, 11.1.2019., str. 196.).

            (2)  Odluka Europskog vijeća (EU) 2019/1810 donesena u dogovoru s Ujedinjenom Kraljevinom od 29. listopada 2019. o produljenju razdoblja na temelju članka 50. stavka 3. UEU-a (SL L 278I, 30.10.2019., str. 1.).

            (3)  Odluka (EU) 2020/137 Europske središnje banke od 22. siječnja 2020. o uplati kapitala Europske središnje banke od strane nacionalnih središnjih banaka izvan europodručja i stavljanju izvan snage Odluke (EU) 2019/43 (ESB/2020/3) (vidjeti stranicu 4. ovog Službenog lista).

            (4)  Odluka (EU) 2020/139 Europske središnje banke od 22. siječnja 2020. o utvrđivanju uvjeta za prijenos udjela u kapitalu Europske središnje banke među nacionalnim središnjim bankama i prilagodbu uplaćenoga kapitala i stavljanju izvan snage Odluke (EU) 2019/45 (ESB/2020/5) (vidjeti stranicu 9. ovog Službenog lista).


title: Odluka (EU) 2020/137 Europske središnje banke od 22. siječnja 2020. o postotnim udjelima nacionalnih središnjih banaka u ključu za upis kapitala Europske središnje banke i stavljanju izvan snage Odluke (EU) 2019/43 (ESB/2020/3)

text:
                  1.2.2020

                  HR

                  Službeni list Europske unije

                  LI 27/4

         ODLUKA (EU) 2020/137 EUROPSKE SREDIŠNJE BANKE
         od 22. siječnja 2020.
         o postotnim udjelima nacionalnih središnjih banaka u ključu za upis kapitala Europske središnje banke i stavljanju izvan snage Odluke (EU) 2019/43 (ESB/2020/3)
         UPRAVNO VIJEĆE EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije,
         uzimajući u obzir Statut Europskog sustava središnjih banaka i Europske središnje banke, a posebno njegov članak 29. stavak 3. i članak 29. stavak 4.,
         uzimajući u obzir doprinos Općeg vijeća Europske središnje banke u skladu s četvrtom alinejom članka 46. stavka 2. Statuta Europskog sustava središnjih banaka i Europske središnje banke,
         Budući da:

                     (1)

                     Ujedinjena Kraljevina Velike Britanije i Sjeverne Irske (dalje u tekstu „Ujedinjena Kraljevina”) podnijela je obavijest 29. ožujka 2017. o svojoj namjeri povlačenja iz Europske unije na temelju članka 50. Ugovora o Europskoj uniji. Ugovor o Europskoj uniji i Ugovor o funkcioniranju Europske unije prestat će se primijenjivati na Ujedinjenu Kraljevinu od datuma koji slijedi nakon datuma navedenog u članku 1. stavku 1. Odluke (EU) 2019/1810 Europskog vijeća (1). Nakon povlačenja Ujedinjene Kraljevine iz Europske unije, Bank of England (BoE) prestaje biti nacionalna središnja banka države članice, a time i Europskog sustava središnjih banaka. Primjena članka 29. stavaka 3. i 4. Statuta Europskog sustava središnjih banaka i Europske središnje banke (dalje u tekstu „Statut ESSB-a”) nalaže prilagođavanje pondera u ključu kapitala analogno odredbama utvrđenim u članku 29. stavku 1. Statuta ESSB-a.

                     (2)

                     Posljednja prilagodba pondera u ključu kapitala u skladu s člankom 29. stavkom 3. Statuta ESSB-a izvršena je 2018. s učinkom od 1. siječnja 2019. na temelju Odluke (EU) 2019/43 Europske središnje banke (ESB/2018/27) (2), koja bi se shodno tome trebala staviti izvan snage.

               DONIJELO JE OVU ODLUKU:

            Članak 1.
            Zaokruživanje
            Ako Europska komisija dostavi statističke podatke koji će se upotrebljavati pri prilagodbi ključa kapitala, a brojke ne iznose ukupno 100 %, razlika se nadoknađuje: i. ako je ukupan iznos manji od 100 %, dodavanjem 0,0001 postotnog boda najmanjem udjelu/udjelima rastućim redom, sve dok se ne dosegne točno 100 %; ili ii. ako je ukupan iznos veći od 100 %, oduzimanjem 0,0001 postotnog boda padajućim redom od najvećeg udjela/udjelâ dok se ne dosegne točno 100 %.

            Članak 2.
            Ponderi u ključu kapitala
            Ponder koji se dodjeljuje svakoj nacionalnoj središnjoj banci u ključu kapitala iz članka 29. Statuta ESSB-a jest sljedeći s učinkom od 1. veljače 2020.:

                        Nationale Bank van België/Banque Nationale de Belgique

                        2,9630 %

                        Българска народна банка (Bugarska narodna banka)

                        0,9832 %

                        Česká národní banka

                        1,8794 %

                        Danmarks Nationalbank

                        1,7591 %

                        Deutsche Bundesbank

                        21,4394 %

                        Eesti Pank

                        0,2291 %

                        Central Bank of Ireland

                        1,3772 %

                        Bank of Greece

                        2,0117 %

                        Banco de España

                        9,6981 %

                        Banque de France

                        16,6108 %

                        Hrvatska narodna banka

                        0,6595 %

                        Banca d’Italia

                        13,8165 %

                        Central Bank of Cyprus

                        0,1750 %

                        Latvijas Banka

                        0,3169 %

                        Lietuvos bankas

                        0,4707 %

                        Banque centrale du Luxembourg

                        0,2679 %

                        Magyar Nemzeti Bank

                        1,5488 %

                        Central Bank of Malta

                        0,0853 %

                        De Nederlandsche Bank

                        4,7662 %

                        Oesterreichische Nationalbank

                        2,3804 %

                        Narodowy Bank Polski

                        6,0335 %

                        Banco de Portugal

                        1,9035 %

                        Banca Naţională a României

                        2,8289 %

                        Banka Slovenije

                        0,3916 %

                        Národná banka Slovenska

                        0,9314 %

                        Suomen Pankki

                        1,4939 %

                        Sveriges Riksbank

                        2,9790 %

            Članak 3.
            Stupanje na snagu i stavljanje izvan snage

               1.   Ova odluka stupa na snagu 1. veljače 2020.

               2.   Odluka (EU) 2019/43 (ESB/2018/27) stavlja se izvan snage s učinkom od 1. veljače 2020.

               3.   Upućivanja na Odluku (EU) 2019/43 (ESB/2018/27) smatraju se upućivanjima na ovu Odluku.

            Sastavljeno u Frankfurtu na Majni, 22. siječnja 2020.

                  Predsjednica ESB-a

               Christine LAGARDE

            (1)  Odluka Europskog vijeća (EU) 2019/1810 donesena u dogovoru s Ujedinjenom Kraljevinom od 29. listopada 2019. o produljenju razdoblja na temelju članka 50. stavka 3. UEU-a (SL L 278I, 30.10.2019., str. 1.).

            (2)  Odluka (EU) 2019/43 Europske središnje banke od 29. studenoga 2018. o postotnim udjelima nacionalnih središnjih banaka u ključu za upis kapitala Europske središnje banke i stavljanju izvan snage Odluke ESB/2013/28 (ESB/2018/27) (SL L 9, 11.1.2019., str. 178.).